אם תקשיב לגלים
אם תקשיב לגלים בעיניים עצומות; תגלה את צלילי בראשית; עת גולשות בין צללים, הרוחות הקדומות; בהמיה עתיקה חרישית; אם תקשיב לגלים על חופי אגם נוגה; בין ערביים בצבע שני; עוד תשמע איך נוגעים רקיעים זה בזה; מיני אז מן היום השני; אם תקשיב לגלים משקיעה אדומה; תגלה אז באופן אישי; את אוושת העלים שבאשל הומה; מיני אז מן היום השלישי; אם תקשיב לגלים מול הסהר הכסוף; על הים הבוהק כראי; עוד תשמע כוכבים רוחצים בין קני סוף; מיני אז מן היום הרביעי; אם תקשיב לגלים שמעבר לזמן; עוד תשמע חוחית ושיר; וציוץ גוזלים הקוראים לאמם; מיני אז מן היום החמישי; אם תקשיב לגלים החוזרים על עצמם; ואליך בלאט ניגשים; עוד תשמע איך בורא אלוהים בני אדם; מיני אז מן היום השישי; אם תקשיב לגלים בעיניים עצומות; תגלה את הסוד הפלאי; תתמכר לצלילים, לתקווה, לחלומות; מיני אז מן היום השביעי; 